|  |
| --- |
| Referat af institutledermøde den 4. februar 2020.  |
|  |  |
|  |  |
|  |  |

|  |
| --- |
| Til stede var: Dekanen, Lars G. Binderup, Per Krogh Hansen, Martin Rheinheimer, Sharon Millar, Marianne Wolff Lundholt, Mads Funding og Gitta Stærmose. Rune Nørgaard Jørgensen deltog i behandlingen af dagsordenens punkt 1. 1. **DFF – Grøn omstilling.**

Rune Nørgaard Jørgensen orienterede om fordelingen af DFFs tematiske midler. Selve opslaget udsendes i marts, og ansøgningsfrist vil være den 11. juni 2020 kl. 12. Institutlederkredsen drøftede fakultetets potentiale for at byde på disse midler. Ansøgere skal have såvel tyngde som *track record* for at have en reel mulighed for at opnå støtte. Institutlederkredsen overvejede muligheden for at have en proces i lighed med museumssatsningen og hum-tek uddannelsessamarbejde. Det blev aftalt, at institutlederne melder kandidatnavne ind til Gitta Stærmose/Rune Nørgaard Jørgensen. Forskerstøtte faciliterer møder, hvor de foreslåede kandidater præsenteres for dels muligheder i de tematiske midler, dels tilkendegivelse/interesse for at indgå i samarbejdsprojekter (tværfakultært/tværinstitutonelt/fakultært). 1. Økonomi

Institutlederkredsen tog dekanens orientering til efterretning. 1. **CIFU.**

Per Krogh Hansen orienterede om baggrunden for drøftelsen. Historikken om oprettelsen af CIFU blev vendt. Der er ønske om, at dette løftes op på tværs af institutterne. Det blev foreslået, at CIFU omorganiseres til et udvalg bestående af repræsentanter fra hvert institut, der bl.a. kan forholde sig til, hvor opgaver i forhold til konkret myndighedsbetjening kan placeres. Det forudsætter, at repræsentanterne skal kunne orientere sig ud over egen faglighed, for at der kan bydes ind på myndighedsbetjening. Ud over at være en indtægtskilde vil myndighedsbetjening kunne bidrage til resultater, der siden kan anvendes til ny forskning. Institutlederne sender navne på repræsentanter. 1. **Potentielle samarbejdsmuligheder med CISU.**

Institutlederkredsen drøftede potentialet og eventuelle samarbejdsmuligheder. Institutlederne melder navne ind på videnskabelige medarbejdere, der arbejder med forskning i udviklingslande. *(Den videre proces i SDU-regi afklares nærmere).*1. **Nyt fra**

Per Krogh Hansen orienterede om en ny strategiproces. Sharon Millar orienterede om stillinger, flytninger, resultat af Arbejdstilsynets besøg på instituttet samt temadag om selvledelse. Marianne Wolff Lundholt orienterede om forskningsledelse og størrelse af grupper. Martin Rheinheimer orienterede om flytning, nyt mødelokale samt større eksterne bevillinger. Lars Binderup oplyste, at VIP-øvelsestimer ikke indgår i normpapiret. Det vil dog give god mening med samme norm som hidtil. Der var enighed i kredsen om, at et nyt forslag til VIP-øvelsestimer skal indarbejdes i normpapiret til behandling på næste møde.1. **Meddelelser.**

Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx) Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater) Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener%2Bog%2Breferater)Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden%2Bog%2Breferat) Dagsorden og referat fra møder i [RI-rådet](https://syddanskuni.sharepoint.com/sites/rio/default.aspx?e=1%3A433b34f1fb1e45c4bbb7a065af926362) 1. **Eventuelt.**

Intet at bemærke. Med venlig hilsenSimon TorpDekan |
|  |